b"\n_START_ARTICLE_\nAmanda Tapping\n_START_SECTION_\nBiografia\n_START_PARAGRAPH_\nVa n\xc3\xa9ixer a Rochford, Essex (Anglaterra), per\xc3\xb2 la seva fam\xc3\xadlia es va mudar a Ont\xc3\xa0rio, Canad\xc3\xa0, quan ella tenia 3 anys. Despr\xc3\xa9s de graduar-se en el North Toronto Collegiate Institute (classe de 1984), Amanda (tamb\xc3\xa9 coneguda per Mandy), va estudiar en la Universitat de Windsor, m\xc3\xa9s espec\xc3\xadficament en el Col\xc2\xb7legi d'Arts Dram\xc3\xa0tiques de Windsor, Ont\xc3\xa0rio._NEWLINE_Despr\xc3\xa9s d'acabar els seus estudis en arts teatrals comen\xc3\xa7\xc3\xa0 a fer petits papers teatrals i a apar\xc3\xa8ixer en anuncis de TV. Tamb\xc3\xa9 comen\xc3\xa7\xc3\xa0 a tenir petites interpretacions en s\xc3\xa8ries de TV com a The Outer Limits i Expedients X. A m\xc3\xa9s forma un grup teatral de com\xc3\xa8dia anomenat Random Acts amb dues amigues seves, Katherine Jackson i Anne Marie Kerr, a Toronto a principis de la d\xc3\xa8cada del 1990._NEWLINE_Tapping \xc3\xa9s molt coneguda per la seva interpretaci\xc3\xb3 de Samantha Carter, a la s\xc3\xa8rie de ci\xc3\xa8ncia-ficci\xc3\xb3 de la televisi\xc3\xb3 Stargate SG-1, que debut\xc3\xa0 l'any 1997. Actualment representa el paper de Samantha Carter a Stargate Atlantis, com a comandanta de l'expedici\xc3\xb3 Atlantis._NEWLINE_Amanda est\xc3\xa0 casada amb Alan Kovacs, fuster de professi\xc3\xb3, amb qui viu a Vancouver, a la Col\xc3\xbambia Brit\xc3\xa0nica. Tenen una filla, Olivia B., nascuda el 22 de mar\xc3\xa7 de 2005."